Liberalų sąjūdis

**Liberalų sąjūdis** (**LS**) – liberalios krypties Lietuvos politinė partija, susikūrusi 2006 m. vasario 25 d.

## Istorija
2005 m. gruodį naujos partijos steigimo iniciatoriai paskelbė Liberalų sąjūdžio Steigimo manifestą. Juo kvietė visus Lietuvos žmones, puoselėjančius skaidrumą ir demokratinį valdymą bei vienijamus liberalių idėjų, kurti Liberalų sąjūdį, kadangi steigėjų nuomone, Lietuvoje tuo metu nebuvo nė vienos partijos, atstovaujančios liberalioms vertybėms ir moraliai politikai. Tarp steigimo iniciatorių buvo Eugenijus Gentvilas, Petras Auštrevičius, Gintaras Steponavičius, Eligijus Masiulis, Vidmantas Martikonis, Dalia Teišerskytė, Algirdas Gricius, Dainius Pūras ir daugelis kitų.

2006 m. vasario 25 d. partijos steigiamajame suvažiavime 1741 steigėjo balsu priimtas sprendimas įsteigti naują politinę partiją. Patvirtinti partijos įstatai ir programa. Slaptu balsavimu iš 2 kandidatų partijos pirmininku išrinktas Seimo narys Petras Auštrevičius. Taip pat buvo išrinkta 15 narių valdyba. Partijos pirmininko pavaduotojais patvirtinti Gintaras Steponavičius, Eligijus Masiulis, Arūnas Štaras, Dalia Teišerskytė, Rimantas Mikaitis ir Gintaras Šileikis. Seimo narys Gintaras Steponavičius patvirtintas partijos pirmininko pirmuoju pavaduotoju.

Lietuvos Respublikos liberalų sąjūdis partijos programoje „PILIEČIŲ RESPUBLIKA“ įsipareigojo siekti teisingos Lietuvos, išsilavinusios visuomenės ir pasiturinčio žmogaus.
 
2008 m. vasario 9 d. partijos pirmininku išrinktas Eligijus Masiulis.

2016 m. vasario mėn. iškeltas naujas rinkiminis šūkis – "Už Lietuvą, kurioje norisi gyventi! ".

2016 m. naujuoju partijos pirmininku išrinktas Remigijus Šimašius. Liberalų sąjūdžio Seimo rinkimų sąrašo lyderiu paskelbtas Eugenijus Gentvilas.

2016 m. Lietuvos Respublikos Seimo rinkimų pirmame ture partija surinko 9,06 % dalyvavusių rinkėjų balsų ir gavo 8 mandatus. Dar 6 mandatus partija laimėjo antrame rinkimų ture ir iš viso gavo 14 mandatų.

2019 m. rugsėjo 21 d. partijos pirmininke išrinkta Viktorija Čmilytė-Nielsen.

## Dalyvavimas rinkimuose
* 2008 m. Lietuvos Respublikos Seimo rinkimai: 11 mandatų (iš 141).
* 2009 m. Europos Parlamento rinkimai: 1 mandatas (iš 12).
* 2012 m. Lietuvos Respublikos Seimo rinkimai: 10 mandatų (iš 141).
* 2014 m. Europos Parlamento rinkimai: 2 mandatai (iš 11).
* 2015 m. Lietuvos savivaldybių tarybų rinkimai: 217 mandatų, 9 išrinkti merai.
* 2016 m. Lietuvos Respublikos Seimo rinkimai: 14 mandatų (iš 141).
* 2019 m. Lietuvos savivaldybių tarybų rinkimai: 126 mandatai, 6 išrinkti merai.
* 2019 m. Europos Parlamento rinkimai: 1 mandatas (iš 11).
* 2020 m. Lietuvos Respublikos Seimo rinkimai: 13 mandatų (141).
* 2023 m. Lietuvos savivaldybių tarybų rinkimai: 120 mandatų, 6 išrinkti merai.
* 2024 m. Europos Parlamento rinkimai: 1 mandatas (iš 11).
* 2024 m. Lietuvos Respublikos Seimo rinkimai: 12 mandatų (141).

## Liberalų sąjūdis Europos Parlamente
Šiuo metu Europos Parlamente Liberalų sąjūdžiui atstovauja politikas, buvęs diplomatas Petras Auštrevičius.

## Liberalų sąjūdis Seime
Liberalų sąjūdžio frakcijai 2016–2020 m. XII Seime iš viso priklausė 15 Seimo narių: Virgilijus Alekna, Aušrinė Armonaitė (Frakcijos narė nuo 2016-11-14 iki 2017-09-20; nuo 2018-09-20 iki 2018-11-05; Frakcijos seniūno pavaduotoja nuo 2017-09-21 iki 2018-09-19), Juozas Baublys, Viktorija Čmilytė-Nielsen (Frakcijos narė nuo 2016-11-14 iki 2017-04-19, nuo 2017-09-21 iki 2018-09-19; Frakcijos seniūno pavaduotoja nuo 2017-04-20 iki 2017-09-20, nuo 2018-09-20 iki 2018-12-04; Frakcijos seniūnė nuo 2018-12-05), Vitalijus Gailius (iki 2019-04-10), Arūnas Gelūnas (iki 2019-04-01), Eugenijus Gentvilas (Frakcijos seniūnas nuo 2016-11-14 iki 2018-12-04; frakcijos narys nuo 2018-12-05 iki 2020-11-13), Simonas Gentvilas, Kęstutis Glaveckas, Ričardas Juška (Frakcijos narys iki 2018-12-04, Frakcijos seniūnės pavaduotojas nuo 2018-12-05), Jonas Liesys, Gintaras Steponavičius (Frakcijos seniūno pavaduotojas iki 2017-04-19, Frakcijos narys nuo 2017-04-20 iki 2017-05-22), Dovilė Šakalienė (Frakcijos narė nuo 2017-06-15 iki 2017-11-06), Gintaras Vaičekauskas, Jonas Varkalys.

Liberalų sąjūdžio frakciją 2020-2024 m. XIII Seime sudarė 11 Seimo narių: Eugenijus Gentvilas (Frakcijos seniūnas nuo 2020-11-13), Ričardas Juška (Frakcijos seniūno pavaduotojas), Virgilijus Alekna, Andrius Bagdonas, Juozas Baublys, Simonas Gentvilas, Arminas Lydeka, Raimundas Lopata, Viktoras Pranckietis, Romualdas Vaitkus, Jonas Varkalys.  

Liberalų sąjūdžio frakciją 2024-2028 m. XIV Seime sudaro 12 Seimo narių: Viktorija Čmilytė-Nielsen (Frakcijos seniūnė), Simonas Gentvilas (Frakcijos seniūno pavaduotojas), Edita Rudelienė (Frakcijos seniūno pavaduotoja) , Andrius Bagdonas, Virgilijus Alekna, Vitalijus Gailius, Eugenijus Gentvilas, Ričardas Juška, Viktoras Pranckietis, Simonas Kairys, Arminas Lydeka, Jevgenij Šuklin.

## Liberalų sąjūdis Lietuvos Respublikos Vyriausybėje
XV-oje Lietuvos Respublikos Vyriausybėje Liberalų sąjūdžiui 2008–2012 m. atstovavo Eligijus Masiulis (susisiekimo ministras), Gintaras Steponavičius (švietimo ir mokslo ministras) bei Remigijus Šimašius (teisingumo ministras).

XVII-oje Lietuvos Respublikos Vyriausybėje 2020-2024 m. Liberalų sąjūdžiui atstovavo Simonas Gentvilas (aplinkos ministerija) ir Simonas Kairys (kultūros ministerija).

## Liberalų sąjūdžio merai savivaldybėse
* Antanas Černeckis, Rietavo meras
* Nijolė Guobienė, Zarasų rajojo merė
* Audrius Klišonis, Plungės rajono meras
* Andrius Šatevičius, Trakų rajono merė
* Gediminas Ratkevičius, Elektrėnų savivaldybės meras
* Gediminas Čepulis, Joniškio rajono meras
* Vaidas Bendaravičius, Pagėgių meras

## Liberalų sąjūdžio vicemerai savivaldybėse
* Romualdas Vaitkus, Tauragės rajono vicemeras
* Jolanta Abucevičienė, Trakų rajono vicemerė
* Žydrūnas Purauskis, Plungės rajono vicemeras
* Tomas Vaicekauskas, Kaišiadorių rajono vicemeras
* Astra Korsakienė, Biržų rajono vicemerė
* Indrė Stalnionienė, Joniškio rajono vicemerė
* Kristina Krasauskienė, Rietavo vicemerė

## Pirmininkai

## Valdyba
2025 m. rugsėjo 20 d. Partijos suvažiavimas patvirtino naujuosius Liberalų sąjūdžio valdybos narius:
* Viktorija Čmilytė-Nielsen, partijos pirmininkė

### Pirmininko pavaduotojai
* Edita Rudelienė, pirmoji pirmininkės pavaduotoja
* Vitalijus Gailius, pirmininkės pavaduotojas
* Simonas Kairys, pirmininkės pavaduotojas
* Audrius Klišonis, pirmininkės pavaduotojas
* Simonas Gentvilas, pirmininkės pavaduotojas
* Jolita Stankevičiūtė, pirmininkės pavaduotojas

### Kiti valdybos nariai
* Petras Auštrevičius, valdybos narys
* Gediminas Ratkevičius, valdybos narys
* Ona Aleksiūnaitė, valdybos narė
* Marcijonas Urmonas, valdybos narys
* Sigitas Šliažas, valdybos narys
* Irma Smalskienė, valdybos narė
* Andrius Šatevičius, valdybos narys
* Artur Truš, valdybos narys
* Inesa Židonytė, valdybos narė
* Darius Lukoševičius, valdybos narys
* Žydrūnas Purauskis, valdybos narys
* Sandra Barzdienė, valdybos narė
* Indrė Stalnionienė, valdybos narė
* Tomis Paulauskas, valdybos narys

## Nuorodos
* Lietuvos Respublikos liberalų sąjūdis (oficiali svetainė)
* Liberalų sąjūdžio frakcija Seime

## Šaltiniai